YESU HKRISTU 
CHYU SHA HKYE LA Al 


Shi gaw shadang sha shangai na ra ai rai nna, nang shi a amying hpe 
Yesu ngu nna shamying lu na ndai: kaning rai nme law, shi gaw shi a 

amyu hpe shanhte a yubak kaw na hkye hkrang la na ra ai, ngu wu ai. 
Mahte 1:21 


Kaning rai nme law, Karai Kasang hpe kam sham ai ni nlang hte gaw, 
hten bya n hkrum ai sha, htani htana asak lu la mu ga, Karai Kasang gaw 
shi a kasha shingtai hpe jaw kau ai du hkra, mungkan ga hpe tsaw ra wu 
ai. Yawhan 3:16 


Shaloi Yesu gaw, Ngai gaw lam, tengman ai hte asak rai nga nngai, ngu 
nna shi hpe htan wu ai. Ngai hta n rai yang gaw, kawa hpang de kadai 
mung n du lu ai. Yawhan 14:6 


Hkye hkrang la ai lam gaw kaga langai ngai hta mung n nga ai: kaning 
rai nme law, anhte hkye hkrang la ai hkrum lu na matu, sumsing lamu a 
npu e shinggyim masha ni hta jaw da ai amying shingteng kaga n nga 
ai. Kasa 4:12 


Kaning rai nme law, Chyum Laika hta tsun da ai hte maren, Hkristu gaw 
anhte a yubak mara a matu si hkam sai lam, ngai hkam la lu ai lam hpe 
ngai nanhte hpe shawng ap ya ma de ai. lup makoi da nna, Chyum Laika 
hta tsun da ai hte maren, masum ya nhtoi hta bai 


hkrung rawt wa sai lam mung rai nga ai: 
1 Korinhtu 15:3-4 


Karai Kasang a asai hta anhte hkye hkrang la ai hkrum 
nna, shi a chyeju law htam nga ai hte maren, anhte a LEX 
yubak raw dat kau ya ai hkrum ga ai. Ehpesu 1:7 


And the gospel must first be published 
among all nations. MARK 13:10 


Anhte atsawm sha chye na ra ai tengman ai lam mali nga ai. 

1. Karai Kasang nang hpe grai tsawra ai. 

Shi hte rau sumsing lamu hta htani htana asak lu la shangun mayu ai. 
Kaning rai nme law, Karai Kasang hpe kam sham ai ni nlang hte gaw, 
hten bya n hkrum ai sha, htani htana asak lu la mu ga, Karai Kasang 
gaw shi a kasha shingtai hpe jaw kau ai du hkra, mungkan ga hpe tsaw 
ra wu ai. Yawhan 3:16 

Shi hte rau law htam ai hte lachyum rawng ai prat hpe lu la shangun 
mayu ai. 

Lagut gaw lagu na, sat na hte jahten sharun na she du sa ain rai. 
Shanhte asak lu la nna, grau law htam wa lu mu ga, ngai du sa nngai. 
Yawhan 10:10 


Dai zawn rai tim, masha law law gaw lachyum rawng ai prat hpe n 
hkam sha lu ai hte htani htana asak lu na kun ngu ai hpe n chye lu ai 
majaw... 

2. Masha gaw shingra tara hku nna yubak kap ai wa re. Dai majaw Karai 
Kasang hte daw hka mat ai re. 

Yawng yubak galaw ma ai. 

Kaning rai nme law, yawng mayawng yubak galaw nna, Karai Kasang a 
hpung shingkang hpe n lu la ma ai; Roma 3:23 

Kaning rai nme law, ja gumhpraw marin ai myit gaw, n hkru n kaja lam 
yawng a ru rai nga ai... 1 Timohti 6:10 

Yubak a shabrai gaw si ai rai nga ai. 

Kaning rai nme law, yubak a shabrai gaw si hkrung si htan rai nga ai... 
Roma 6:23 


Chyum Laika hta si hkrung si htan amyu lahkawng hpe asan sha tsun 
da ai: 

e Hkum hkrang si mat ai 

Shinggyim masha gaw kalang mi sha si nna, dai hpang e jeyang ai 
hkrum na, san da nga ai hte maren, Hebre 9:27 

e Wenyi si ai (sh) ngarai hta Karai Kasang hte htani htana hka mat ai 
Rai ti mung, hkrit kang ai ni, n kam n sham ai ni, matsat shabat re ai ni, 
masha sat ai ni, shawa num ni, lakle ni, hpara sumla nawku ai ni hte 
masu magaw ai ni yawng gaw, wan hte kan grung ai nawng hta tinang 
a sali wunli lu la na mara ai: dai gaw lahkawng lang ngu na si hkrung si 
htan rai nga ai. Shingran 21:8 


Shinggyim masha gaw shi a yubak mara a majaw Karai Kasang hte 
tsan gang mat ai rai yang, ndai mang hkang a hparan ladat gaw hpa 
rai ta? Anhte chyahkring hkring myit la ai lam ni gaw: makam 
masham, mai kaja ai magam bungli, arawn alai kaja ai lam ni rai nga 
ai. Raitim, Karai Kasang kaw na hparan ladat langai sha nga ai. 

3. Yesu Hkristu gaw sumsing lamu de du lu na lam chyu sha rai 

nga ai. 

Ndai gaw Karai Kasang a ndau shana ai lam rai nga ai. 

Shaloi Yesu gaw, Ngai gaw lam, tengman ai hte asak rai nga nngai, 
ngu mna shi hpe htan wu ai. Ngai hta n rai yang gaw, Kawa Karai 
Kasang hpang de kadai mung n du lu ai. Yawhan 14:6 


Shi gaw anhte a yubak mara ni a matu ari jaw ya sai. 

Kaning rai nme law, Hkristu gaw anhte hpe Karai Kasang hpang de 
woi wa lu na matu, yubak mara a matu kalang sha si hkam nu ai: 
1 Petru 3:18 

Karai Kasang a asai hta anhte hkye hkrang la ai hkrum nna, Karai 
Kasang a chyeju law htam nga ai hte maren, anhte a yubak raw dat 
kau ya ai hkrum ga ai. Ehpesu 1:7 

Shi hta htani htana asak lu na ga sadi nga ai. 

Kasha hpe kamsham ai wa gaw htani htana asak lu la wu ai. Kasha 
hpe n kam n sham ai wa chyawm gaw asak mu lu nan rai; Karai 
Kasang a sindawng kahtet ai gaw shi a ntsa e a nga nga ai. 
Yawhan 3:36 

Kaning rai nme law, yubak a shabrai gaw si mat ai rai nga ai, Karai 
Kasang a kumhpa chyawm gaw, anhte a Madu Hkristu Yesu hta e 
htani htana asak rai nga ai. Roma 6:23 


4. Hkye hkrang la hkrum na matu Yesu Hkristu hpe kam sham ra ai. 
Anhte a hkye hkrang la ai lam gaw Yesu Hkristu hpe kam sham ai a 
marang e Karai Kasang a chyeju a majaw rai nga ai. 

Kaning rai nme law, chyeju hte sha nanhte hkyehkrang la ai hkrum 
manit dai; dai gaw nanhte kaw na n rai, Karai Kasang a chyeju 
kumhpa rai nga ai; Ehpesu 2:8-9 

Kaning rai nme law, dai Madu a mying ningsang hpe shaga ai wa 
kadai mung hkyehkrang la ai hkrum na ra ai. Roma 10:13 hta lawm ai 


Yubak kap ai wa a akyu hpyi ga 

Ndai lam hpe kam sham ai myit hte akyu hpyi u: 

Madu Yesu, ngai hpe tsawra ai majaw grai chyeju dum ai law. Ngai gaw 
mara lu ai wa re ai hpe yin la let mara raw ya na matu hpyi nem nngai. 
Wudang ntsa e si hkam ai, makoi mayang ai, nye a yubak mara yawng 
a matu bai hkrung rawt wa ai majaw chyeju dum ai. Nye a Madu hte 
Hkyela Madu hku nna nang hpe kam hpa nga mngai. Nang jaw ai htani 
htana asak ngu ai kumhpa hpe ngai hkap la nna nye a asak hpe nang 
kaw ap kau nngai. Na a hkang da ai ga mahkra hpe madat mara nna, 
Na a man e sharawng amng ai wa tai lu na matu, ngai hpe karum la e 
law. Amen. 


Yesu Hkristu hpe kam sham ai rai yang, lawu na lam ni nang hta byin 
wa sai. 

e Ya, Karai Kasang hte rau htani htana asak lu sai. 

Ngai hpe shangun dat ai wa a myit ra ai gaw, dai kasha hpe mu nna 
kamsham ai ni kadai mung htani htana asak lu la u ga, Yawhan 6:40 

e Na a yubak mara yawng hpe htingrai htingrat ya nna raw dat ya sai. 
(lai wa sai aten, ya aten, htawm hpang) 

Shi chyawm gaw, yubak mara a matu hkungga langai sha nawng jau 
ngut jang, Karai Kasang a hkra maga de dung nga ai; Hebre 10:12 

e Nang gaw Karai Kasang a man hta hpan da ai masha ningnan rai nga 
ai. Na a prat nnan a npawt nhpang rai nga ai. 

Hkristu hta rawng nga ai wa kadai rai yang gaw, hpan da ai masha 
ningnan rai nga ai; yu mu, yawng mayawng ningnan tai wa sai. 2 
Korinhtu 5:17 

e Nang gaw Karai Kasang a kasha tai wa sai. 

Rai ti mung, shi hpe hkap la ai ni nlang hte gaw, shi a amying ningsang 
hpe kam sham ai ni hpe Karai Kasang a kashu kasha tai na ahkang shi 
jaw mu ai: Yawhan 1:12 


Mai kaja ai amu gaw anhte hkye hkrang la hkrum na lam n re ai sha, 
hkye hkrang la hkrum ai sakse (sh) asi rai nga ai. 

Kaning rai nme law, anhte gaw Karai Kasang a amu rai nga ga ai rai 

nna, mai kaja ai amu ni hta anhte hkawm nga u ga, Karai Kasang tau 
hkrau san tawn da nu ai. Ehpesu 2:10. 

Karai Kasang shaman ya u ga! 


